Fra den [[7. april]] begyndte den afgørende artillerikamp, hvor preusserne beskød Dybbølstillingen for at forberede en storm mod den. Den 11. april intensiverede de beskydningen ved at afsende 4.000 granater mod den danske befæstning.<ref name="buk-swienty p299" /> Samtidig udbyggede de parallelgravene, således at de forreste blot var ca. 300 meter fra fronten af de danske skanser.<ref name=tip> Anders Walther Hansen:''Tipoldefar overlevede stormen på Dybbøl'', Frederiksborg Amtsavis, sektion 2, s.24-25, 16. april 2014</ref> Samtidig udkæmpede forposter dagligt kampe i [[ingenmandsland]] foran skanserne, og begge parter led et tab af flere hundrede soldater.<ref name=tip/> <ref>Buk-Swienty (2009), s. 229, 238</ref> Moralen blandt danskerne var ikke særlig høj, idet mange var høreskadede af larmen fra granaterne, halvt blindede af krudtrøgen og udmattede, fordi afløsningen ikke nåede rettidigt frem.<ref>Buk-Swienty (2009), har adskillige øjenvidneberetninger af dette inferno.</ref> Beskydningen og kampene i ingenmandsland varede til [[18. april]], hvor preusserne på fire timer skød 7.900 granater mod stillingen.
Historie